A4-0051/97

Απόφαση όσον αφορά την κοινή θέση που καθόρισε το Συμβούλιο ενόψει της θεσπίσεως οδηγίας του Ευρωπαϊκού Κοινοβουλίου και του Συμβουλίου σχετικά με κοινό πλαίσιο για γενικές και ατομικές άδειες στον τομέα των τηλεπικοινωνιακών υπηρεσιών( C4- 0633/96 - 95/0282(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου, C4-0633/96 - 95/0282(COD),

- έχοντας υπόψη τη γνωμοδότησή του σε πρώτη ανάγνωση ((ΕΕ C 166 της 10.6.1996, σελ. 55-78)), επί της προτάσεως της Επιτροπής προς το Κοινοβούλιο και το Συμβούλιο, COM(95)0545, ((ΕΕ C 90 της 27.3.1996, σελ. 5)),

- έχοντας υπόψη την τροποποιημένη πρόταση της Επιτροπής, COM(96)0342 ((ΕΕ C 291 της 4.10.1996, σελ. 12)),

- έχοντας υπόψη το άρθρο 189 Β, παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0051/97),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή του θέση και να εγκρίνει οριστικώς στην πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 3

>Αρχικό κείμενο>

3. ότι θα πρέπει να καθιερωθεί κοινό πλαίσιο για γενικές ή ειδικές άδειες που χορηγούνται από τα κράτη μέλη στον τομέα των τηλεπικοινωνικών υπηρεσιών[semigr ] ότι, σύμφωνα με την κοινοτική νομοθεσία και, ιδιαίτερα, με την οδηγία 90/388/ΕΟΚ της Επιτροπής της 28ης Ιουνίου 1990 σχετικά με τον ανταγωνισμό στις αγορές των τηλεπικοινωνιακών υπηρεσιών, η είσοδος στην αγορά πρέπει να περιορίζεται μόνο βάσει αντικειμενικών, αμερόληπτων, διαφανών και αναλόγων κριτηρίων επιλογής όταν πρόκειται για τη χρησιμοποίηση πόρων εν ανεπαρκεία καθώς και βάσει της εφαρμογής, από πλευράς εθνικών κανονιστικών αρχών, διαδικασιών χορήγησης αντικειμενικών, αμερόληπτων και διαφανών[semigr ] ότι με την εν λόγω οδηγία καθορίζονται επίσης αρχές οι οποίες, μεταξύ άλλων, αφορούν τέλη και δικαιώματα διέλευσης[semigr ] ότι οι κανόνες αυτοί θα πρέπει να συμπληρωθούν και να τύχουν επεξεργασίας στην παρούσα οδηγία ώστε να καθορισθεί το εν λόγω κοινό πλαίσιο,

>Κείμενο μετά την ψηφοφορία στο ΕΚ>

3. ότι θα πρέπει να καθιερωθεί κοινό πλαίσιο για γενικές ή ειδικές άδειες που χορηγούνται από τα κράτη μέλη στον τομέα των τηλεπικοινωνικών υπηρεσιών[semigr ] ότι, σύμφωνα με την κοινοτική νομοθεσία και, ιδιαίτερα, με την οδηγία 90/388/ΕΟΚ της Επιτροπής της 28ης Ιουνίου 1990 σχετικά με τον ανταγωνισμό στις αγορές των τηλεπικοινωνιακών υπηρεσιών, η είσοδος στην αγορά πρέπει να περιορίζεται μόνο βάσει αντικειμενικών, αμερόληπτων, διαφανών και αναλόγων κριτηρίων επιλογής όταν πρόκειται για τη χρησιμοποίηση πόρων εν ανεπαρκεία καθώς και βάσει της εφαρμογής, από πλευράς εθνικών κανονιστικών αρχών, διαδικασιών χορήγησης αντικειμενικών, αμερόληπτων και διαφανών[semigr ] ότι με την εν λόγω οδηγία καθορίζονται επίσης αρχές οι οποίες, μεταξύ άλλων, αφορούν τέλη αριθμούς και δικαιώματα διέλευσης[semigr ] ότι οι κανόνες αυτοί θα πρέπει να συμπληρωθούν και να τύχουν επεξεργασίας στην παρούσα οδηγία ώστε να καθορισθεί το εν λόγω κοινό πλαίσιο,

(Τροπολογία 2)

Αιτιολογική σκέψη 18α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

18α. ότι κάποιος βαθμός εναρμονίσεως των διαδικασιών προβλέπεται ήδη στην παρούσα οδηγία[semigr ] ότι περαιτέρω εναρμόνιση μπορεί να είναι επιθυμητή προκειμένου να επιτευχθεί μία μεγαλύτερη ολοκλήρωση της αγοράς τηλεπικοινωνιακών υπηρεσιών[semigr ] ότι η δυνατότητα αυτή θα πρέπει να αξιολογηθεί στην έκθεση που θα εκπονήσει η Επιτροπή[semigr ].

(Τροπολογία 3)

Άρθρο 7, παράγραφος 1, σημεία γ) και δ) και παράγραφος 2

>Αρχικό κείμενο>

γ) για να επιβάλουν στην κάτοχο της άδειας υποχρεώσεις και απαιτήσεις σχετικές με την υποχρεωτική παροχή προς το κοινό τηλεπικοινωνιακών υπηρεσιών ή/και δημόσιων τηλεπικοινωνιακών δικτύων, συμπεριλαμβανομένων των υποχρεώσεων που απορρέουν από τη νομοθεσία περί παροχής ανοικτού δικτύου ή/και σχετίζονται με την παροχή καθολικής υπηρεσίας,

>Κείμενο μετά την ψηφοφορία στο ΕΚ>

γ) για να επιβάλουν στην κάτοχο της άδειας υποχρεώσεις και απαιτήσεις σχετικές με την υποχρεωτική παροχή προς το κοινό τηλεπικοινωνιακών υπηρεσιών ή/και δημόσιων τηλεπικοινωνιακών δικτύων, συμπεριλαμβανομένων των υποχρεώσεων που απορρέουν από τη νομοθεσία περί παροχής ανοικτού δικτύου ή/και σχετίζονται με την παροχή καθολικής υπηρεσίας, καθώς και άλλων υποχρεώσεων,

>Αρχικό κείμενο>

δ) για να επιβάλουν ειδικές υποχρεώσεις, σύμφωνα με τους κοινοτικού κανόνες ανταγωνισμού, στην περίπτωση που ο κάτοχος της άδιεας διαθέτει συμαντική ισχύ στην αγορά κατά τα οριζόμενα στο άρθρο 4, παράγραφος 3 της οδηγίας «διασύνδεση» ως προς την παροχή δημόσιων τηλεπικοινιακών δικτύων και τηλεπικοινωνιακών υπηρεσιών προς το κοινό.

>Κείμενο μετά την ψηφοφορία στο ΕΚ>

δ) για να επιβάλουν ειδικές υποχρεώσεις, σύμφωνα με τους κοινοτικού κανόνες ανταγωνισμού, στην περίπτωση που ο κάτοχος της άδιεας διαθέτει συμαντική ισχύ στην αγορά κατά τα οριζόμενα στο άρθρο 4, παράγραφος 3 της οδηγίας «διασύνδεση» ως προς την παροχή δημόσιων τηλεπικοινιακών δικτύων και τηλεπικοινωνιακών υπηρεσιών προς το κοινό.

>Αρχικό κείμενο>

2. Με την επιφύλαξη της παραγράφου 1, μπορούν να ζητούνται ειδικές άδειες για την παροχή υπηρεσιών φωνητικής τηλεφωνίας, τη δημιουργία και την εκμετάλλευση δημόσιων τηλεπικοινωνιακών δικτύων καθώς και άλλων δικτύων που συνεπάγονται τη χρήση ραδιοσυχνοτήτων.

>Κείμενο μετά την ψηφοφορία στο ΕΚ>

2. Με την επιφύλαξη της παραγράφου 1, μπορούν να ζητούνται ειδικές άδειες για την παροχή προσβάσιμων στο κοινό υπηρεσιών φωνητικής τηλεφωνίας, τη δημιουργία και την εκμετάλλευση δημόσιων τηλεπικοινωνιακών δικτύων καθώς και άλλων δικτύων που συνεπάγονται τη χρήση ραδιοσυχνοτήτων.

(Τροπολογία 4)

Άρθρο 19

>Αρχικό κείμενο>

Με την επιφύλαξη του μέρους ΙΙ και του μέρους ΙΙΙ, όταν η παροχή τηλεπικοινωνιακής υπηρεσίας δεν καλύπτεται ακόμη από γενική άδεια και εφόσον η παροχή αυτής της υπηρεσίας και/ή του δικτύου δεν μπορούν να εκτελεσθούν χωρίς άδεια, τα κράτη μέλη θεσπίζουν προσωρινούς όρους ή απορρίπτουν την αίτηση και ενημερώνουν την ενδιαφερόμενη επιχείρηση για τους σχετικούς λόγους, το αργότερο έξι μήνες από την παραλαβή της αίτησης. Εν συνεχεία, και το ταχύτερο δυνατόν, τα κράτη μέλη θεσπίζουν οριστικούς όρους ή επιτρέπουν την παροχή της υπηρεσίας χωρίς άδεια ή αιτιολογούν την ενδεχόμενη άρνησή τους.

>Κείμενο μετά την ψηφοφορία στο ΕΚ>

Με την επιφύλαξη του μέρους ΙΙ και του μέρους ΙΙΙ, όταν η παροχή τηλεπικοινωνιακής υπηρεσίας δεν καλύπτεται ακόμη από γενική άδεια και εφόσον η παροχή αυτής της υπηρεσίας και/ή του δικτύου δεν μπορούν να εκτελεσθούν χωρίς άδεια, τα κράτη μέλη θεσπίζουν προσωρινούς όρους επιτρέποντας στην επιχείρηση να αρχίσει να παρέχει την υπηρεσία ή απορρίπτουν την αίτηση και ενημερώνουν την ενδιαφερόμενη επιχείρηση για τους σχετικούς λόγους, το αργότερο έξι μήνες από την παραλαβή της αίτησης. Εν συνεχεία, και το ταχύτερο δυνατόν, τα κράτη μέλη θεσπίζουν οριστικούς όρους ή επιτρέπουν την παροχή της υπηρεσίας χωρίς άδεια ή αιτιολογούν την ενδεχόμενη άρνησή τους. Τα κράτη μέλη θεσπίζουν κατάλληλη διαδικασία προσφυγής σε οργανισμό ανεξάρτητο από την εθνική ρυθμιστική αρχή κατά των αρνήσεων για έγκριση προσωρινών ή οριστικών όρων, απορρίψεων αιτήσεων ή αρνήσεων να επιτραπεί η παροχή της υπηρεσίας χωρίς άδεια.

(Τροπολογία 5)

Άρθρο 23

>Αρχικό κείμενο>

Πριν από την 1η Ιανουαρίου 2000, η Επιτροπή υποβάλει έκθεση στο Ευρωπαϊκό Κοινοβούλιο και το Συμβούλιο. Η εν λόγω έκθεση θα περιλαμβάνει αξιολόγηση, βάσει της κτηθείσας εμπειρίας, της ανάγκης για περαιτέρω εξέλιξη των κανονιστικών δομών όσον αφορά τις άδειες, ιδιαίτερα σε σχέση με το πεδίο εφαρμογής των ειδικών αδειών, την εναρμόνιση και τις διευρωπαϊκές υπηρεσίες και δίκτυα. Στην έκθεση αυτή εξετάζεται κάθε αναγκαία τροποποίηση για την προσαρμογή του παραρτήματος της παρούσας οδηγίας σε νέες τεχνολογικές εξελίξεις, καθώς και οι ενδεδειγμένες πρακτικές διαδικασίες, σε συνδυασμό με το άρθρο 7, παράγραφος 2.

>Κείμενο μετά την ψηφοφορία στο ΕΚ>

Πριν από την 1η Ιανουαρίου 2000, η Επιτροπή υποβάλει έκθεση στο Ευρωπαϊκό Κοινοβούλιο και το Συμβούλιο, η οποία συνοδεύεται, εφόσον είναι απαραίτητο, από νέες νομοθετικές προτάσεις.. Η εν λόγω έκθεση θα περιλαμβάνει αξιολόγηση, βάσει της κτηθείσας εμπειρίας, της ανάγκης για περαιτέρω εξέλιξη των κανονιστικών δομών όσον αφορά τις άδειες, ιδιαίτερα σε σχέση με το πεδίο εφαρμογής των ειδικών αδειών, την εναρμόνιση των διαδικασιών και τις διευρωπαϊκές υπηρεσίες και δίκτυα. Η έκθεση θα περιλάβει επίσης προτάσεις που αποβλέπουν στη συγχώνευση των διαφόρων επιτροπών που προβλέπονται από την κοινοτική νομοθεσία περί τηλεπικοινωνιών σε μία ενιαία επιτροπή που θα είναι αρμόδια για τον συντονισμό όλων των σχετικών εργασιών. Στην έκθεση αυτή εξετάζεται κάθε αναγκαία τροποποίηση για την προσαρμογή του παραρτήματος της παρούσας οδηγίας σε νέες τεχνολογικές εξελίξεις, καθώς και οι ενδεδειγμένες πρακτικές διαδικασίες, σε συνδυασμό με το άρθρο 7, παράγραφος 2.

(Τροπολογία 6)

Παράρτημα, δεύτερο εδάφιο, πρώτη παύλα

>Αρχικό κείμενο>

- τυχόν άλλων όρων που δεν αφορούν ειδικά τον τομέα των τηλεπικοινωνιών, και

>Κείμενο μετά την ψηφοφορία στο ΕΚ>

- τυχόν άλλων νομικών όρων που δεν αφορούν ειδικά τον τομέα των τηλεπικοινωνιών, και